Pievos

„Pievos“ – neofolkloro stiliaus muziką atliekanti Lietuvos grupė. Per du gyvavimo etapus (1996–1999 m. ir nuo 2003 m. iki dabar) išleidusi keturis albumus.

 Istorija 

„Pievos“ susibūrė 1996 m. Rokiškyje. Grupės lyderė V. Skeirienė žavėjosi poezija, tai ir įtakojo pirmąsias „Pievų“ dainas. Grupės gyvavimo pradžioje, dainų skambėjimas buvo artimas dainuojamosios poezijos stiliui. Jose buvo naudotos fleitų improvizacijos, gitarų, smuiko ir perkusijų skambesys. Grupė gyvavo trejus metus, grojo keliolikoje koncertų įvairiuose Lietuvos miestuose. Pirmojo etapo palikimas – albumas „Pasilikus su vienatve“, kurį MC formatu išleido Dangus/Nova96.

2003 m. grupė atsikūrė, tačiau su nauja sudėtimi – Virginija (vokalas, gitara), Kostas (gitara), Aringas (smuikas), Augustas (mušamieji), Andrius (bosinė gitara)http://www.radikaliai.lt/garsas/3293-recenzija-ir-interviu-pievos-likimas-cd-2016-laime-yra-klausytis-geros-muzikos. Visi penki grupės nariai rokiškėnai. Naujoji sudėtis pakeitė ir atliekamų dainų stilių, jose skambėjo daugiau folkroko motyvų.

2011 m. „Pievos“ pristatė pirmąjį savo vaizdo klipą „Dūno upė“ iš trečiojo albumo.http://www.15min.lt/naujiena/kultura/muzika/debiutinis-grupes-pievos-vaizdo-klipas-filmuotas-ir-ore-ir-po-vandeniu-284-165039

 Diskografija 

 1997 m. – pirmasis albumas „Pasilikus su vienatve“.
 2007 m. – antrasis albumas „Mėnuli baltas“.
 2010 m. – trečiasis albumas „Paprastas pasaulis“.
 2016 m. – ketvirtasis albumas „Likimas“.

 Šaltiniai 

 Nuorodos 


 facebook.com svetainėje
 youtube.com svetainėje

Kategorija:Lietuvos folkloro atlikėjai
Kategorija:Neofolkloro atlikėjai